Porvoonjoen vesistö

Porvoonjoen vesistö (vesistöaluetunnus 18) on Suomen päävesistöalue, jonka laskujoki Porvoonjoki laskee Suomenlahteen Porvoon Kaupunginselkään. Vesistöalueen valuma-alueen pinta-ala on 1 237,09 neliökilometriä ja sen järvisyys on 1,34 %.

 Yleistä 
 Vesistöalueen sijainti 
Vesistöalueen valuma-alueen pinta-ala on 1 237,09 neliökilometriä ja sen järvisyys on 1,34 %. 
Vesistön laskukohta mereen sijaitsee Uudellamaalla Porvoossa ja sen latva-alueet ulottuvat Päijät-Hämeen eteläosiin Ensimmäisen Salpausselän etelärinteille. 

Porvoonjoen vesistöalue sijaitsee Ensimmäisen Salpausselän eteläpuolella. Salpausselän takana sijaitsee Kymijoen vesistön ensimmäisen jakovaiheen alueita: idän puolella Kymijoen alue (14.1) ja länsipuolella Suur-Päijänteen alue (14.2) ja luoteispuolella Kokemäenjoen vesistön (35) Vanajan reitin valuma-alue (35.8). Porvoonjoen vedenjakajan länsipuolella sijaitsee Mustijoen vesistö (19) ja merenrannikolla välialue 81V039. Vedenjakajan itäpuolella sijaitsee Salpauselän lähellä Koskenkylänjoen vesistö (16) ja etelämpänä Ilolanjoen vesistö (17). Ilolanjoen vedenjakajan eteläpuolella sijaitsee välialue 81V038.

 Pääuoman kulun ja pituuden määritys 
Porvoonjoen valuma-alueen pääuomalle ei ole kirjallisia lähteitä. Yleensä pääuomaan valitaan jokihaarasta se yläjuoksun uoma, jossa virtaa enemmän vettä. Suomessa virtaamatietoja ei ole käytettävissä, mutta sen sijaan on käytettävissä suurimpien sivu-uomien valuma-aluetietoja. Pienellä vesistöalueella ovat valuma-alueen pinta-ala ja sadannasta johtuvat virtaamat verrannollisia toisiinsa. Pääuoman määrittämisessä voidaan nojautua vesistöviranomaisen julkistamiin uomaverkoston tietoihin. Niitä voi tutkia esimerkiksi Paikkatietoikkunan verkkopalvelussa. Kun Porvoonjoen suistosta nousee ylös, kohdataan ensin Pikkujoen ja Porvoonjoen jokihaara. Pikkujoen valuma-alueen pinta-ala on  ja Porvoonjoella  (km²). Pikkujoki on siten sivujoki ja Porvoonjoen haara pääuomaa. Askolan pohjoispuolella Porvoonjoki kohtaa Piurunjoen, jonka valuma-alue on , kun se on Porvoonjoella vielä . Hieman pohjoisempana tulee Torpinjoen () haara, sen jälkeen Koskustenojan () haara, sitten Rapuojan () haara, Järvenojan () haara, ja vielä Vähäjoen haara (). Näidenkin jälkeen Porvoonjoella on yläpuolista valuma-aluetta jäljellä . Tämän jälkeen Porvoonjoen valuma-alueen itä-länsisuuntainen leveys kasvaa samalla, kun valuma-alueen pohjoisrajana toimiva Ensimmäinen Salpausselkä lähestyy. Porvoonjoki virtaa vielä Lahden keskustaajaman alueella suurena jokena, jonka yläpuolinen valuma-alue on Hennalan kohdalla . Ennen Hennalaa on suurin sivujoki ollut Orimattilan kautta virtaava Palojoki (). Herralan läheltä alkaen, luetellaan seuraavaksi jokihaaroja, jossa sivuhaaran ja pääuoman valuma-alueiden alat esitetään vastaavasti peräkkäin: Hahmajoki (, ), Myllyoja ja Avijoki (, , pääuomalla ) ja Tarpalanoja (, ). Pääuomaan jäävälle Äväntjoellea ei vesistöviranomainen ole esitellyt merkittäviä sivuojia. Joen alkulähteeksi on merkitty kaksi patolampea, johon laskevat vielä Ilmotunoja ja Sulunoja. Näin esitettynä tulee perusteltua vesistöviranomaisen ehdotusta, joka on aivan sama. Sulunoja on näistä pitempi ja se saa alkunsa Salpausselän etelärinteiltä. Jos Sulunoja otettaisiin mukaan pääuomaan, alkaisi pääuoma Salpauselän rinteiltä.

Pääuoman pituus voidaan määrittää samasta uomaverkoston pituuksia yhdistelemällä. Uoman pituus suistosta Pukkilaan on vesistöviranomaisen tietojen mukaan , suistosta Orimattilaan  ja Lahden Hennalaan . Luhdanjoen ja Äväntjoen uomat mukaan lukien suistosta patolammille tulee . Sulunojan pituudeksi voidaan kartasta mitata noin , jolloin pääuoman pituudeksi Salpausselän rinteeltä tulee noin . Tästä on vesistöviranomaisen mukaan  yli  leveää uomaa.

 Vesistöalueen jakovaiheita 
Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua. Pääuomaan kuuluvien vesistöalueiden linkit on lihavoitu :
 Porvoonjoen alaosan alue  (18.01)
 Porvoonjoen keskiosan alue  (18.02)
 Piurunjoen valuma-alue  (18.06)
 Mallusjärven alue  (18.03)
 Savijoen valuma-alue  (18.07)
 Porvoonjoen yläosan alue  (18.04)
 Palojoen valuma-alue (Orimattila)  (18.08)
 Luhdanjoen valuma-alue  (18.05)

 Vesistöalueen maankäyttö 
Porvoonjoen valuma-alueen eteläosan vallitsevin maalaji on savi ja yläjuoksulla hieta, hiesu ja moreeni. Noin kolmannekselle valuma-alueen pinta-alasta on peltoja.

 Virtaamia 
Joen virtaamatietoja on mitattu Vakkolankoskella vuodesta 1963 alkaen. Oheiset mittaustiedot ovat vuosien 1963–1970 aikana Vakkolan kohdalta, jossa yläpuolisen valuma-alueen pinta-ala on 1 135 neliökilometriä. Keskivirtaamaksi (MQ) on saatu 10,6 kuutiometriä sekunnissa (m³/s), keskiylivirtaamaksi (MHQ) 109 m³/s ja keskialivirtaamaksi (MNQ) 0,93 m³/s.

Pukkilan kirkonkylän Naarkoskella valuma-alue on 911 km². Naarkoskella ylivirtaama on 128 m³/s, keskiylivirtaama (MHQ) 75 m³/s, keskivirtaama  (MQ) 11,3 m³/s ja keskialivirtaama (MNQ) 2,1 m³/s.

 Luontoarvoja 
Porvoonjoen merkittävin vesikuormituslähde ovat yhdyskuntien puhdistetut jätevedet, joiden päästöt näkyvät fosforin ja typen kuormituksessa sekä vesieliöstöllä haitallisen ammoniumtypen pitoisuuksissa, biologisen hapenkulutuksen pitoisuuksissa ja kiintoainepitoisuuksissa. Päivittäin Porvoonjokeen johdetaan 50 000–55 000 kuutiometriä puhdistettuja jätevesiä, joten keskimääräisvirtaamassa noin kuusi prosenttia virtaamasta on jätevesiä ja keskialivirtaamasta 30 prosenttia.

Yhteiskunnan jätevesiä käsitellään eri puolilla valuma-aluetta sijaitsevissa jätevedenpuhdistamoissa.
Kariniemen jätevedenpuhdistamo, Lahti 
Ali-Juhakkalan jätevedenpuhdistamo, Lahti 
Nastolan jätevedenpuhdistamo, Nastola
Vääräkosken jätevedenpuhdistamo, Orimattila, Artjärvi
Vakkolan jätevedenpuhdistamo, Askola
Monninkylän jätevedenpuhdistamo, Askola
Kerkkoon jätevedenpuhdistamo, Porvoo
Pukkilan jätevedenpuhdistamo, Pukkila

 Kosket, padot ja voimalaitokset 

Pääuomassa sijaitsee lukuisia koskia, joista on koottu oma artikkeli yllä. Niistä merkittävimpiä ovat alla luetellut kosket:
 Strömsberginkoski Porvoossa, jossa toimii Strömsbergin vesivoimalaitos.
 Vakkolankoski Askolassa, jossa toimii Vakkolan vesivoimalaitos.
 Naarkoski Pukkilassa, jossa toimii Naarkosken voimalaitos.
 Tönnönkoski Orimattillassa, jossa toimii Tönnön mylly.
 Vääräkoski Orimattilassa, jossa on toiminut Vääräkosken vesivoimalaitos

 Vesistöalueen rakenne 
 Pääuoman sivu-uomia 
Porvoonjoen sivu-uomia on koottu vesistöviranomaisen tietokannasta ja kartoista alla olevaan taulukkoon. ”Joen pituus” tarkoittaa sivu-uoman pääuoman kokonaispituutta. ”Virtaamalla” tarkoitetaan sivu-uoman keskivirtaamaa (MQ) ja ”valuma-alue” on sen valuma-alueen pinta-alaa. Taulukon lähteet on esitetty taulukon alla, ja ne on solukohdennettu rivin oikeassa sarakkeessa riveittäin.
 lasku-uomannimi  pääuomankohta  etäisyyssuistosta  joenpituus(km) virtaama(MQ)(m³/s) valuma-alue(km²) lähteet   Pikkujoki  Virtaala  9  24  102  4,3,4,4,–,4 Piurunjoki  Puhar-Onkimaa  25  17   82  4,3,4,4,–,2 Torpinjoki  Korttia  30  20  66  4,3,4,4,–,4 Koskustenoja  Syvänoja  35  5   16  4,3,4,5,–,4 Savijoki  Savijoki  40  21  68  4,3,4,4,–,2 Järvenoja  Lehmiönmutka  44  10  30  4,3,4,5,–,4 Vähäjoki  Olviniemi  53  18  89  4,3,4,4,–,4 Vuolitoja  Olviniemi  56  4   13  4,3,4,5,–,4 Humaloja  Terriniemi  57  6   11  4,3,4,5,–,4 Palojoki  Orimattila  65  26   130  4,3,4,4,–,2 Untamonoja  Orimattila  67  4   10  4,3,4,5,–,4 Puujoki    77  16   46  4,–,4,5,–,4 Rengonjoki  Pasina  82  8   32  4,3,4,5,–,4 Vartio-oja  Renkomäki  89  10   29  4,3,4,5,–,4 Vähäjoki  Hennala  102  18   77  4,3,4,5,–,4 Hahmajoki  Luhtikylä  117  17    44  4,3,4,4,–,4 Myllyoja  Luhtikylä  120  8   16  4,3,4,5,–,4 Avijoki  Luhtikylä  120  11   35  4,3,4,5,–,4 Tarpalonoja  Tienmutka  129  7   11  4,3,4,5,–,4 Äväntjoki  (latvahaara)  129  19,2   74  4,–,4,5,–,4
Lähteet: 1 = tieto luettu sivu-uoman omasta artikkelista, 2 = Ekholm, Matti: ”Suomen vesistöalueet”, 1993, , 3 = katsottu Karttapaikasta , 4 = luettu Paikkatietoikkunasta , 5 = Paikkatietoikkuna ja Karttapaikka yhdessä.

 Vesistöalueen suurimpia järviä 
Vesistöviranomaisen tietokannassa on vesistöalueella 56 vähintään hehtaarin kokoista järveä tai lampea . Vesistöalueella ei valuma-alueen pääuomassa sijaitse varsinaisia järviä, mutta muutaman padon taakse kertyy vettä niin, että jokilaaksossa on joki tavanomaista leveämpi. Aivan pääuoman vierestä löytyy Askolassa pienet Etujärvi (16 ha) ja Takajärvi (15 ha), joiden yhteinen laskuoja yhtyy Porvoonjokeen Linnakosken alapuolelle. Suuremman sivu-uoman Piurunjoen valuma-alueelta löytyvät Isojärvi (305 ha) ja Sääksjärvi (40 ha). Savijoen valuma-alueella sijaitsee Sahajärvi (193 ha), Mallusjärven alueella sijaitsee Mallusjärvi (538 ha), Luhdanjoen valuma-alueella Työtjärvi (55 ha), Hahmajärvi (92 ha) ja Tekemäjärvi (50 ha). Valuma-alueen latvoilta löytyy vielä pienempi Ojajärvi (32 ha).

 Katso myös  
 Luettelo Suomen vesistöistä

 Lähteet 

 Aiheesta muualla 
 Vesistöennusteet: Porvoonjoen vesistö, vesi.fi
 Jokienkunnostushanke (kartta) 
Uudenmaan ympäristökeskus:  Porvoonjoki 2005.



*